Ave Regina caelorum

Ave Regina caelorum () je jednou z mariánskych antifón, ktorá sa v Rímskokatolíckej cirkvi recituje alebo spieva v Liturgii hodín na záver kompletória počas celého roka okrem Veľkej noci.

Pred Druhým vatikánskym koncilom sa spievala na záver kompletória (modlitba pred nočným spánkom) od Slávnosti Obetovanie Pána (2. februára) až do stredy Veľkého týždňa. Do Liturgie hodín bola zaradená pápežom Klementom VI. v 14. storočí. Zdá sa však, že jej pôvodnou úlohou v liturgii bolo predchádzať a nasledovať spievanie žalmu. Úvodný verš antifóny bol niekedy citovaný ako prvý verš hymnov a sekvencií v 14. a 15. storočí. 

Antifóna pripomína úlohu Márie, matky Ježiša Krista, v diele znovuotvorenia neba ľuďom a zobrazuje ju ako Kráľovnú neba a anjelov, ktorá vládne. 

Autor i dátum jej vzniku sú nejasné, ale domnienka, že pochádza spred 4. storočia, sa zdá byť neopodstatnenou. Pravdepodobne vznikla v 11. až 12. storočí, teda v období, keď sa rozvinul kult Márie Kráľovnej nebies. Aj v dochovaných prameňoch sa antifóna nachádza od 12. storočia. Prepracovanejšia z dvoch melódií pre túto antifónu je zrejme staršia.

V Jednotnom katolíckom spevníku sa nachádza pod číslom 311.

+Latinský textSlovenský prekladAve, Regina caelorum,
Ave, Domina Angelorum:
Salve, radix, salve, porta
Ex qua mundo lux est orta.

Gaude, Virgo gloriosa,
Super omnes speciosa,
Vale, o valde decora,
Et pre nobis Christum exora.Zdravas’, Kráľovná nebeská,
zdravas’, Pani ty anjelská;
koreň Jessov, nebies brána,
ty si svetu svetlo dala.

Plesaj, Panna najslávnejšia,
ty zo všetkých najjasnejšia,
milostivá Panna čistá,
pros vždy za nás Syna, Krista.

 Referencie 

Kategória:Jednotný katolícky spevník
Kategória:Mariánske modlitby